b'\n_START_ARTICLE_\nAts Joorits\n_START_PARAGRAPH_\nAts Joorits (s\xc3\xbcndinud 13. aprillil 1958 Tapal) on eesti ajakirjanik ja endine n\xc3\xa4itleja. _NEWLINE_Ta on esimene eestlane, kelle abielu samast soost isikuga kanti Eesti rahvastikuregistrisse._NEWLINE_N\xc3\xa4itlejana on ta tuntud eelk\xc3\xb5ige Hundipoeg Sulo rolliga Uno Leiese telelavastusest "N\xc3\xb5iakivi" (1979). Samuti on ta olnud Eesti Televisiooni Lastesaadete toimetuse saatejuht. _NEWLINE_P\xc3\xa4rast 1987. aastal Eestist lahkumist elas Joorits esmalt k\xc3\xbcmme aastat Rootsis, seej\xc3\xa4rel k\xc3\xbcmme aastat USA-s (t\xc3\xb6\xc3\xb6tas ajakirjanikuna raadiojaamas Ameerika H\xc3\xa4\xc3\xa4l) ning alates 2007. aastast uuesti Rootsis, kus ta t\xc3\xb6\xc3\xb6tab Tallink Silja Sverige tegevdirektori aset\xc3\xa4itjana._NEWLINE_2010. aastal abiellus ta Rootsis oma kauaaegse elukaaslase Franklin Leviga, kuid Eesti \xc3\xb5igusruum ei v\xc3\xb5imaldanud samasooliste abielu tollal rahvastikuregistrisse kanda. See sai v\xc3\xb5imalikuks alles 2017. aasta jaanuaris p\xc3\xa4rast Tallinna ringkonnakohtu vastavat otsust.'